jkorsvik/nowiki_second_scrape_merged huggingface dataset:
Christopher Joyce

Christopher «Chris» Joyce (født 31. januar 1982 i Newcastle upon Tyne i England) er en engelsk fotballspiller.
Joyce spilte i flere år på ungdomslaget til Newcastle United, men fikk ikke kontrakt. Etter noen års spill for Loughborough University og Northern Premier League-laget Blyth Spartans F.C. valgte å dra til USA for å studere. Her spilte han college-fotball for Franklin Pierce University og scoret 51 mål på 50 kamper.
Etter endt mastergrad utdannelse ble han tilbudt kontrakt med FC Dallas i Major League Soccer, men han lot det trekke ut, og da Odd Grenland kom på banen valgte han heller å reise dit. Han kom til klubben uten vederlag i mars 2006, og skrev kontrakt ut 2009.
Annen halvdel av 2007-sesongen ble han lånt ut til Nybergsund. Vårsesongen 2008 ble han lånt ut til Pors Grenland, men da kontrakten med Odd ble avsluttet 1. august samme år, opphørte samtidig utlånet. Han startet imidlertid opp igjen karrieren i Asker da han signerte for de i januar 2010. Han spilte midtstopper og rykket opp fra 2.div til 1.div i 2011. Tilbake i Pors 2012 og videre til Tollnes 2014. Han har vært tilbake i Pors som assistent trener til Knut Rønningene (2019) og Stig Haddal (2020). 


== Referanser ==


== Eksterne lenker ==
(en) Christopher Joyce – WorldFootball.net 
(en) Christopher Joyce – PlaymakerStats.com 
(no) Christopher Joyce – Norges Fotballforbund 
Spillerprofil fra Odd Grenlands hjemmesider
Spillerprofil fra Oddranes hjemmesider
Spillerprofil på Altomfotball.no
N’Djamena

N'Djamena (arabisk نجامينا) er hovedstaden i Tsjad. Med sine 951 418 innbyggere (2009) er hovedstadsregionen også landets klart største by. Havnebyen N'Djamena ligger ved elven Chari, like overfor den kamerunske byen Kousséri, som byen er forbundet med via en bro. 
N'Djamena ble grunnlagt som Fort-Lamy av den franske kommandanten Émile Gentil 29. mai 1900, og oppkalt etter en offiser som ble drept i slaget ved Kousséri noen dager tidligere. Navnet ble endret til N'Djamena (fra det arabiske navnet på en nabolandsby, som betyr «hvilested») av president François Tombalbaye 6. april 1973.
I 1937 hadde byen bare 9976 innbyggere, men ti år senere, i 1947, var folkemengden nesten doblet, 18 435. Etter uavhengigheten i 1968 nådde folkemengden 126 483, og i 1993 hadde byen passert en halv million innbyggere.
Blant severdigheter i byen er Tsjads nasjonalmuseum. Byen har eget universitet, høyskoler for administrasjon og veterinærmedisin, American International School of N’Djamena og en internasjonal flyplass.
N'Djamena har vært vennskapsby med Toulouse i Frankrike siden 1980.


== Demografi ==
Befolkningsutvikling: 

1937: 9 976
1940: 12 552
1947: 18 375
1958: 53 000
1960: 60 000
1970: 130 000
1993: 529 555
2000: 728 000
2005: 721 000
2008: 860 000 (est)
2009: 951 418


== Vennskapsbyer ==
 Toulouse, Frankrike
 Stupino, Russland


== Referanser ==


== Eksterne lenker ==
Kart over N'Djamena
Turist-guide Arkivert 8. september 2008 hos Wayback Machine.
Bilder 1 Bilder 2 Bilder 3
Rolf Furuseth

Rolf Furuseth (født 27. september 1915 i Vestre Toten, Oppland, død 16. mai 1984) var en norsk politiker (Ap). Han ble innvalgt på Stortinget fra Oppland i 1969.
Han var vararepresentant i periodene 1958–1961 og  1965–1969.


== Stortingets presidentskap ==
25. oktober 1974 – 17. desember 1974 midlertidig visesekretær i Odelstinget


== Stortingskomitéer ==
1977 – 1981 varamedlem i Valgkomitéen
1977 – 1981 medlem i Industrikomitéen
1973 – 1977 medlem i Industrikomitéen
1969 – 1973 medlem i Justiskomitéen


== Referanser ==


== Eksterne lenker ==
(no) Rolf Furuseth hos Stortinget 
(no) Rolf Furuseth hos Norsk senter for forskningsdata
Finlay Mickel

Finlay Mickel (født 6. desember 1977 i Edinburgh) er en skotsk alpinist.
Mickel deltok første gang i et verdenscuprenn i Lake Louise i Canada i november 2000. Hans beste plassering i verdenscupen er en 10.-plass i utfor i Wengen i Sveits i januar 2006.
5. februar 2005 ble han nummer 11 i utfor i VM i Bormio i Italia. Det var det beste resultatet noen gang for en britisk mannlig alpinist i et verdensmesterskap, og det beste i noen større konkurranse siden Martin Bell ble nummer 8 i utfor i OL i Calgary i 1988.
I OL i Torino i 2006 ble han nummer 25 i utfor og nummer 22 i super-G.


== Referanser ==


== Eksterne lenker ==
(en) Finlay Mickel – Olympedia 
(en) Finlay Mickel – Sports-Reference (OL-resultater – arkivert) 
(en) Finlay Mickel – Storbritannias olympiske komité 
(en) Finlay Mickel – FIS (alpint) 
(en) Finlay Mickel – ski-db.com 
Offisielt nettsted
Ola O. Røssum

Ola O. Røssum (født 10. mai 1926 i Nord-Fron, Innlandet, død 29. mai 2012 samme sted) var en norsk politiker (Sp). Han ble innvalgt på Stortinget fra Oppland valgdistrikt i 1969.
Han var vararepresentant i perioden 1965–1969.
Han var politisk nestformann  i Senterpartiet i perioden 1977–1981.
I 1959 tok han eksamen som sivilagronom ved Norges landbrukshøgskole etter at han tidligere hadde gått realskole, landbruksskole og skogbruksskole. Deretter ble han ansatt som driftsplanlegger i Oppland Bondelag. 


== Stortingets presidentskap ==
11. oktober 1977 – 30. september 1981 Visepresident i Lagtinget


== Stortingskomitéer ==
1977 – 1981 nestformann i Landbrukskomitéen
1977 – 1981 medlem i Valgkomitéen
1973 – 1977 medlem i Kirke- og undervisningskomitéen
1973 – 1977 sekretær i Valgkomitéen
1969 – 1973 medlem i Valgkomitéen
1969 – 1973 medlem i Kirke- og undervisningskomitéen
1969 – 1973 varamedlem i Valgkomitéen


== Medlemskap i delegasjoner ==
1976 Delegat FNs generalforsamling 01.01.1976


== Heder ==
For sin store innsats for Senterpartiet fikk han i 1994 partiets hederstegn. Røssum var lokalhistorisk interessert, og ble utnevnt som æresmedlem av Fron historielag.


== Referanser ==


== Eksterne lenker ==
(no) Ola O. Røssum hos Stortinget 
(no) Ola O. Røssum hos Norsk senter for forskningsdata
Olav Djupvik

Olav Djupvik (født 5. februar 1931 i Blaker, død 31. mai 2016 på Lillehammer) var en KrF-politiker og skolemann. Han var stortingsrepresentant for Oppland 1977–1981 og satt i Stortingets kirke- og undervisningskomité. Han var også kommunepolitiker på Lillehammer. Han meldte seg ut av KrF i 1983, da partiet trådte inn i Willoch-regjeringen, fordi partiet da ville administrere loven om selvbestemt abort.


== Referanser ==


== Eksterne lenker ==
(no) Olav Djupvik hos Stortinget 
(no) Olav Djupvik hos Norsk senter for forskningsdata
Eli Kristiansen

Eli Kristiansen (født 8. november 1933 i Vågan, Nordland) er en norsk sykepleier, fagforeningsleder, sykehusdirektør og KrF-politiker fra Nordland og Namsos. Hun var stortingsrepresentant fra Oslo i perioden 1977–1981.
Hun var vararepresentant for Nordland i perioden 1973–1977. Hun var personlig rådgiver for sosialminister Bergfrid Fjose i Korvald-regjeringen 1972–73 og statssekretær for Leif Arne Heløe i regjeringen Willoch 1985–86. 
Hun er utdannet sykepleier fra Namdal sykepleierskole 1953-1956 og arbeidet som sjefssykepleier i Namsos, Bodø og Ålesund. Hun avsluttet sin yrkeskarriere som direktør for Nordlandssykehuset i Bodø 1987-1996.
Kristiansen var styreleder for Postverket 1989-1995, nestleder i KrF 1977–81, fylkesleder i Nordland KrF 1989-1991, leder av Norsk Sykepleierforbund 1973-1977 og region- og fylkesleder i sykepleierforbundet 1958–73.


== Regjering og Storting ==
1. januar 1972 – 1. januar 1973  Personlig sekretær Sosialdepartementet
4. november 1985 – 31. mars 1986 Statssekretær Sosialdepartementet1977 – 1981 medlem i Sosialkomitéen


== Eksterne lenker ==
(no) Eli Kristiansen hos Stortinget 
(no) Eli Kristiansen hos Norsk senter for forskningsdata
Haldis Havrøy

Haldis Havrøy (født 28. juli 1925 i Hadsel, Nordland, død 10. september 2000) var en norsk politiker (Ap). Hun ble innvalgt på Stortinget fra Oslo i 1973. Hun ble utnevnt til æresmedlem i Det norske Arbeiderparti i 1995.


== Stortingets presidentskap ==
11. oktober 1977 – 30. september 1981 Varasekretær i Lagtinget


== Stortingskomitéer ==
1977 – 1981 medlem i Industrikomitéen
1973 – 1977 varamedlem i Den forberedende fullmaktskomitéen
1973 – 1977 medlem i Sosialkomitéen


== Referanser ==


== Eksterne lenker ==
(no) Haldis Havrøy hos Stortinget 
(no) Haldis Havrøy hos Norsk senter for forskningsdata 
(en) Haldis Havrøy hos Europarådets parlamentarikerforsamling
Stålull

Stålull er en masse av spesielt tynn ståltråd som lages ved høvling av vanlig ståltråd. Den brukes til polering og pussing av metallgjenstander, i husholdningen gjerne innsatt med såpe. Gjenstander av tre kan pusses med oljesmøring, og får spesielt fin overflate. Stålull som har vært i kontakt med olje kan selvantenne, så en må behandle avfallet deretter.
Stålull uten såpe har evnen til å avgi gnister ved sterk varme (fyrstikkflamme). En rask luftstrøm får gnistene til å fyke, og man har et hjemmelaget «stjerneskudd».
Stålull er produsert i Norge under merkenavnet Svint siden 1939. I perioden 1961 til 2015 ble stålull produsert på Rensvikholmen i Kristiansund. Produksjonen ble etter dette flyttet ut av Norge.


== Referanser ==


== Eksterne lenker ==
(en) Steel wool – kategori av bilder, video eller lyd på Commons
Paul Thyness

Paul Thyness (født 10. april 1930 i Aker ved Oslo, død 30. mars 2016 i Oslo) var en norsk politiker (H). Han var stortingsrepresentant for Oslo 1965–1981 og statssekretær for statsminister John Lyng i 1963.
Han var sønn av farmasøyt Sigvald Arnfinn Thyness og Aslaug Andersen. Han giftet seg i 1956 med lærer Ellen Marie Smemo. Sammen fikk de to barn, Therese Thyness Fagerhaug og høyesterettsdommer Erik Thyness. Han kone Ellen var datter av biskop Johannes Smemo og Marie Bjønness-Jacobsen. Etter artium ved Frogner skole i 1948 studerte han statsvitenskap og historie ved Universitetet i Oslo, hvorfra han ble mag.art. og cand.philol. i 1955. I studietiden var han styremedlem i Det Norske Studentersamfund, formann i Den Konservative Studenterforening, skribent i Kvartalstidsskriftet Minerva og journalist i Morgenbladet.
I 1956 ble Thyness ansatt som utredningsleder i Høyre og sekretær for partiets programkomité, ledet av John Lyng. Thyness og Lyng samarbeidet også nært som henholdsvis leder og sekretær for stortingsgruppen i første halvdel av 1960-årene. Ved Lyngs regjeringsdannelse høsten 1963 ble Thyness hans statssekretær. Thyness var innvalgt på Stortinget fra Oslo 1965–1981, og satt i forsvarskomiteen 1965–1973, utenriks- og konstitusjonskomiteen 1973–1977 og finanskomiteen 1977–1981.
Thyness viste et bredt internasjonalt engasjement som president i NATOs parlamentariske forsamling 1978–1980, styreformann i NUPI 1972–1978 og 1988–1992 samt president i Nordmanns-Forbundet 1975–1980. Etter tiden som stortingsrepresentant var Thyness assisterende administrator i FNs utviklingsprogram (UNDP) i New York til 1988, hvoretter han ble president i hjelpeorganisasjonene CARE Norge og CARE International. Han var også formann i Norges Banks representantskap 1992–1998.


== Referanser ==


== Eksterne lenker ==
(no) Paul Thyness hos Stortinget 
(no) Paul Thyness hos Norsk senter for forskningsdata 
(no) Paul Thyness i Norsk biografisk leksikon
Karin Hafstad

Karin Hafstad (1936–2019) var en norsk politiker. Hun var stortingsrepresentant for Oslo fra 1973 til 1981. Hun representerte Høyre.
Hun var medlem av Unge Høyres sentralstyre fra 1965 til 1969 og satt i Høyres landsstyre. Hun engasjerte seg for demokrati og menneskerettigheter og tok initiativet til «Flagg for Tsjekkoslovakia»-aksjonen under Prahavåren i 1968. I 1963 dannet hun Enslige mødres vennering, en organisasjon som skulle hjelpe enslige, ugifte mødre til å beholde sine barn, dersom mødrene selv ønsket det. Hun var selv gift og hadde barn.Hafstad var fast medlem av Oslo bystyre og formannskap fra 1972 til 1975. Hun ble en viktig sosialpolitiker, blant annet som formann i boligutvalget. Hun var stortingsrepresentant fra 1973 til 1981 og satt i Stortingets samferdselskomité, deretter i Stortingets administrasjonskomité.Hun var formann i Høyrekvinners Landsforbund fra 1975 til 1979.Fra hun gikk ut av gymnaset til hun ble politiker på fulltid, arbeidet hun som sekretær. Etter tiden på Stortinget arbeidet hun som informasjonskonsulent, senere førstekonsulent i Vegdirektoratet.


== Referanser ==


== Eksterne lenker ==
(no) Karin Hafstad hos Stortinget 
(no) Karin Hafstad hos Norsk senter for forskningsdata 
(en) Karin Hafstad hos Europarådets parlamentarikerforsamling
Kristin Lønningdal

Kristin Kverneland Lønningdal (født 1. januar 1923 i Stavanger, død 23. februar 2010) var en norsk politiker (H). Hun var innvalgt på Stortinget fra Rogaland 1973–1981 og var vararepresentant 1965–1973. Hun interesserte seg for en rekke politiske saksfelt, fra boligbygging og sykehuspolitikk til miljøvern og økonomisk politikk, og var opptatt av enkeltpersoner som følte at de kom til kort i møtet med offentlig byråkrati. Hun innehadde en rekke verv i Høyre og Høyrekvinners Landsforbund og var også lokalpolitisk aktiv.
Kristin Lønningdal hadde examen artium fra Kongsgård skolefra 1942 og apotekereksamen fra 1947. Hun var farmasøyt i Mandal 1945–1946 og var provisorfarmasøyt ved apotek i Stavanger, Risør og Tvedestrand 1947–1948. Etter tiden på Stortinget var hun fylkesmann i Rogaland 1981–1991. Hun var den andre kvinnelige fylkesmannen i Norge (etter Ebba Lodden).


== Stortingets presidentskap ==
1. oktober 1974–30. september 1977 varasekretær i Odelstinget
11. oktober 1977–30. september 1980 varasekretær i Odelstinget
1. oktober 1980–30. september 1981 varapresident i Odelstinget


== Stortingskomiteer ==
1977–1981 medlem i Den forberedende fullmaktskomiteen
1977–1981 medlem i Finanskomiteen
1977–1981 medlem i Fullmaktskomiteen
1973–1977 medlem i Den forberedende fullmaktskomiteen
1973–1977 medlem i Kommunal- og miljøvernkomiteen
1973–1977 medlem i Fullmaktskomiteen


== Referanser ==


== Eksterne lenker ==
(no) Kristin Lønningdal hos Stortinget 
(no) Kristin Lønningdal hos Norsk senter for forskningsdata
Oddleif Fagerheim

Oddleif Fagerheim (født 20. september 1911 i Ytre Holmedal, Sogn og Fjordane, død 11. desember 1999) var en norsk politiker (Ap). Han ble innvalgt på Stortinget fra Sogn og Fjordane i 1969.
Han var vararepresentant i periodene 1950–1953 og  1958–1961.
Fagerheim var varaordfører i Fjaler i perioden 1966–1967. Han er far til keramikeren Yngvild Fagerheim.


== Stortingskomitéer ==
1977 – 1981 medlem i Sjøfarts- og fiskerikomitéen
1973 – 1977 medlem i Samferdselskomitéen
1969 – 1973 medlem i Sjøfarts- og fiskerikomitéen


== Eksterne lenker ==
(no) Oddleif Fagerheim hos Stortinget 
(no) Oddleif Fagerheim hos Norsk senter for forskningsdata
Turid Dørumsgaard Varsi

Turid Dørumsgaard Varsi (født 3. juni 1938 i Tinn, Telemark) er en norsk politiker (Ap). Hun ble innvalgt på Stortinget fra Telemark i 1977.


== Stortingets presidentskap ==
28. april 1980 – 30. september 1981 Varasekretær i Stortinget


== Stortingskomitéer ==
1977 – 1981 medlem i Kirke- og undervisningskomitéen
1977 – 1981 varamedlem i Valgkomitéen


== Eksterne lenker ==
(no) Turid Dørumsgaard Varsi hos Stortinget 
(no) Turid Dørumsgaard Varsi hos Norsk senter for forskningsdata
Egil Bergsland

Egil Bergsland (født 2. september 1924 i Notodden, Telemark, død 12. oktober 2007) var en norsk politiker (Ap). Han ble innvalgt på Stortinget fra Telemark i 1977. Han var vararepresentant i perioden 1973–1977.
Bergsland var varaordfører i Notodden i perioden 1964–1967 og ordfører i 1971–1975.


== Stortingskomitéer ==
1977–1981 medlem i Kommunal- og miljøvernkomitéen


== Eksterne lenker ==
(no) Egil Bergsland hos Stortinget 
(no) Egil Bergsland hos Norsk senter for forskningsdata
Kirsten Myklevoll

Kirsten Emilie Myklevoll (1928–1996) var en norsk lærer og politiker (Ap). Hun var innvalgt på Stortinget fra Troms og var statsråd i Odvar Nordlis regjering. Hun var også fylkesordfører i Troms.
Myklevoll gikk på Tromsø lærerskole fra 1947-1951 og arbeidet som lærer i Vardø, Honningsvåg, Astafjord og i Skånland, hvor hun var ansatt ved Sandstrand skole fra 1960 til 1981.Hun startet sin politiske karriere i Skånland og var i perioden 1963-1967 medlem av Skånland kommunestyre. Hun ble innvalgt på Stortinget fra Troms fra 1973 til 1981, og var forbruker- og administrasjonsminister i 1978 og 1979. På Stortinget satt hun i flere komitéer og var formann i Kommunal- og miljøvernkomitéen. Etter rikspolitikken var hun fylkesvaraordfører i Troms i perioden 1983–1987 og fylkesordfører i 1987–1991 og 1991–1992.


== Regjering ==
11. januar 1978 – 8. oktober 1979: Statsråd i Forbruker- og administrasjonsdepartementet


== Stortingskomitéer ==
1977–1981: medlem i Industrikomitéen
1977–1981: formann i Kommunal- og miljøvernkomitéen
1977–1981: varamedlem i Den utvidede utenriks- og konstitusjonskomitéen
1977–1981: varamedlem i Valgkomitéen
1973–1977: sekretær i Kommunal- og miljøvernkomitéen
1973–1977: varamedlem i Valgkomitéen


== Referanser ==


== Eksterne lenker ==
(no) Kirsten Myklevoll hos Stortinget 
(no) Kirsten Myklevoll hos Norsk senter for forskningsdata
Johnny Stenberg

Johnny Stenberg (født 3. januar 1925, død 17. mars 1990) var en norsk politiker (Ap).
Han var sønn av baneformann Gabriel Stenberg og Anna Håland, og vokste opp i Moi i Dalane. Etter Orkdal landsgymnas ble Stenberg ansatt som stasjonsbetjent i NSB i Trondheim-distriktet i 1944, deretter som konduktør i NSB i Drammen-, Egersund- og Trondheim-distriktene i 1949. I 1962 ble Stenberg overkonduktør i Trondheim-distriktet. Johnny Stenberg giftet seg i 1951 med Annie Marie Hauggjerdet, som han fikk ett barn med, og bodde i Gudå i Nord-Trøndelag.Stenberg var medlem av Meråker kommunestyre og formannskap 1960–1975, varaordfører 1964–1966, ordfører 1967–1973 og varaordfører 1973–1975. Han fungerte som ordfører under Alf Karlsens sykdom fra 1. april 1965. Han var også medlem av Nord-Trøndelag fylkesting og fylkesutvalg 1968–1975. Stenberg var innvalgt på Stortinget fra Nord-Trøndelag 1973–1981, og satt hele perioden i Stortingets kommunal- og miljøvernkomité.


== Referanser ==


== Eksterne lenker ==
(no) Johnny Stenberg hos Stortinget 
(no) Johnny Stenberg hos Norsk senter for forskningsdata
Roald Åsmund Bye

Roald Åsmund Bye (født 7. november 1928 i Malvik, Sør-Trøndelag, død 15. april 2003) var en norsk politiker (Ap), byråkrat og kulturarbeider. Han var stortingsrepresentant fra 1969 til 1981.


== Liv og virke ==
Bye var dattersønn av statsminister Johan Nygaardsvold.
Han var bestyrer ved Arbeidskontoret for Stjørdalen 1962–81, instituttleder ved Statens Attføringsinstitutt i Trondheim 1982–90, formann i Sør-Trøndelag Arbeiderparti 1957–69, vararepresentant til Stortinget 1954–69 og fast representant fra Sør-Trøndelag 1969–81.
Bye var opptatt av sosialpolitiske spørsmål. I alle sine tre perioder som fast representant på Stortinget var han medlem av sosialkomiteen. Han var opptatt av saker som dreide seg om barnetrygd, krigspensjon, dagpenger og sykepenger. I sitt arbeid på Stortinget var han saksordfører for viktige trygdesaker som nedsettelse av pensjonsalderen fra 70 til 67 år, sykepengereformen, som gav full lønn under sykdom, og for opprettelsen av Likestillingsrådet. Han arbeidet også aktivt for at det ble bygd ut et godt helsestasjonstilbud til alle barn i Norge. 
Bye var en aktiv frivillig lokal kulturarbeider. Han var bl.a  manusforfatter og regissør for lokalrevyen i Hommelvik, aktiv i lokalhistorisk formidling og engasjert i barne og ungdomsarbeid i Framfylkingen.


== Stortingskomitéer ==
1977 – 1981 medlem i Sosialkomitéen
1977 – 1981 medlem i Valgkomitéen
1973 – 1977 medlem i Sosialkomitéen
1973 – 1977 varamedlem i Valgkomitéen
1969 – 1973 medlem i Sosialkomitéen


== Eksterne lenker ==
(no) Roald Åsmund Bye hos Stortinget 
(no) Roald Åsmund Bye hos Norsk senter for forskningsdata
Rolf Fjeldvær

Rolf Fjeldvær (født 1. januar 1926 i Fillan i Sør-Trøndelag, død 25. april 2017) var en norsk politiker (Ap). Han ble innvalgt på Stortinget fra Sør-Trøndelag i 1965.
Fjeldvær var formann i Kommunikasjonsnemnda i perioden 1964–1967, formann i Arbeidsdirektoratets styre i 1975–1979, formann i Sjømannsnemnda i 1975–1979 og riksrevisor i Riksrevisjonen i 1979–1994.


== Stortingskomitéer ==
1977 – 1981 nestformann i Samferdselskomitéen
1977 – 1981 medlem i Den utvidede utenriks- og konstitusjonskomitéen
1977 – 1981 medlem i Valgkomitéen
1977 – 1981 medlem i Fullmaktskomitéen
1973 – 1977 medlem i Den forberedende fullmaktskomitéen
1973 – 1977 medlem i Valgkomitéen
1973 – 1977 nestformann i Samferdselskomitéen
1973 – 1977 medlem i Den utvidede utenriks- og konstitusjonskomitéen
1973 – 1977 medlem i Fullmaktskomitéen
1969 – 1973 nestformann i Sjøfarts- og fiskerikomitéen
1969 – 1973 medlem i Den utvidede utenriks- og konstitusjonskomitéen
1969 – 1973 medlem i Kirke- og undervisningskomitéen
1969 – 1973 varamedlem i Valgkomitéen
1965 – 1969 medlem i Kirke- og undervisningskomitéen
1965 – 1969 medlem i Protokollkomitéen
1965 – 1969 medlem i Den hemmelige protokollkomitéen


== Eksterne lenker ==
(no) Rolf Fjeldvær hos Stortinget 
(no) Rolf Fjeldvær hos Norsk senter for forskningsdata
Odd Vattekar

Odd Vattekar (født 2. januar 1918 i Vadheim i Høyanger, død 19. februar 1992 i Holmestrand) var en norsk industrimann og politiker for Høyre. Han var stortingsrepresentant for Vestfold 1969–1981 og fylkesmann i Vestfold 1979–1988.
Han var sønn av kjøpmann Nils Vattekar og hustru Kari Eri. Han gikk Bergens katedralskole og Oslo handelsgymnasium før han studerte i England, Tyskland, Sveits og Sverige. Han var diplomkandidat fra Handelshøjskolen i København.Han vokste opp i et arbeidermiljø og hadde tillitsverv i AUF i Høyanger. Vattekar var blant nordmennene som meldte seg frivillig til å kjempe for republikanerne under den spanske borgerkrigen. Han drog til Baskerland for å bistå stridskreftene der som sanitetssoldat. Under den tyske okkupasjonen av Norge sluttet Vattekar seg til Milorg.Vattekar ble i 1942 ansatt som funksjonær ved Nordisk Aluminiumindustri i Holmestrand. Han ble personalsjef i 1945, kontorsjef i 1959 og fabrikkdirektør og stedfortreder for administrerende direktør i 1966.Vattekar ble høyremann etter krigen. Han formann i Holmestrand Høyre, medlem av Holmestrand bystyre og formannskap 1956–1962 og 1968–1971, medlem av Vestfold fylkesting og fylkesutvalg 1968–1971 og innvalgt på Stortinget fra Vestfold 1969–1981. Han var medlem av Stortingets finanskomité 1969–1975 og nestformann i Stortingets industrikomité 1975–1981.Han ble tildelt Deltagermedaljen og Kong Olav Vs jubileumsmedalje 1957–1982.


== Referanser ==


== Eksterne lenker ==
(no) Odd Vattekar hos Stortinget 
(no) Odd Vattekar hos Norsk senter for forskningsdata
Petter Furberg

Petter Furberg (født 15. desember 1923 i Sande, Vestfold, død 22. juni 1999 i Horten) var en norsk politiker (Ap). Han ble innvalgt på Stortinget fra Vestfold i 1969.
Furberg var riksrevisor og leder av Riksrevisjonen i perioden 1981–1990.


== Stortingets presidentskap ==
9. oktober 1973 – 30. september 1977 Varasekretær i Lagtinget.


== Stortingskomitéer ==
1969 – 1973 medlem i Landbrukskomitéen
1973 – 1977 sekretær i Justiskomitéen
1977 – 1981 sekretær og nestformann i Justiskomitéen


== Referanser ==


== Eksterne lenker ==
(no) Petter Furberg hos Stortinget 
(no) Petter Furberg hos Norsk senter for forskningsdata